钦定古今图书集成/历象汇编/庶征典/第008卷 > 《历学会通》 > 《填星篇第十八》
## 钦定古今图书集成/历象汇编/庶征典/第008卷 > 《历学会通》 > 《填星篇第十八》

填星主德，占为夏季，迹陈于外，而咎发于中。居四方
之中，戊己之位。万物因之以生，四气据之而备。故星
之名曰“填”，主德厚安危存亡之机。以其属土之行，而
动静吉凶。占于夏季。变白则水涝不熟，变青则国多
风雨。色黑为风寒不时，色黄为溽蒸当位。春不青，夏
不赤，秋不白，冬不黑，并为女后有忧。春色青，夏色赤，
秋色白，冬色黑，皆为女主有喜。白而阙芒，有子孙立
王之庆；黄而光耀，更宫室土功之役。如自晕，亦为土
功，若角芒，则有争地色白则素服将集，饵鱼则黄巾
将起。